**Luc Richard Mbah a Moute**, nado o 9 de setembro de 1986 en Yaoundé, é un xogador profesional camerunés de baloncesto. Mide 2,03 metros de altura e xoga na posición de ala ou ala-pivote. Ten status de príncipe na vila no que naceu, Bia Messe, preto de Yaoundé, sendo fillo do xefe electo, Camille Moute à Bidias, o cal é un alto cargo do goberno oficial, dirixindo o Fondo Nacional de Emprego do Camerún.

Traxectoria deportiva
---------------------

### Universidade

Xogou durante 3 tempadas cos *Bruins* da Universidade de California, Os Ánxeles (UCLA). No seu primeiro ano foi titular en 38 dos 39 partidos disputados polo seu equipo, facendo 9,1 puntos e 8,2 rebotes por partido. O seu partido máis completo disputouno ante a Universidade de Oregón, conseguindo 15 puntos e 10 rebotes, un dos oito dobres-dobres que logrou ao longo da tempada. Foi tamén determinante para a vitoria nas semifinais da Final Four que o seu equipo disputou ante Louisiana State, logrando 17 puntos, 9 rebotes e dous roubos de balón. Foi finalmente elixido como mellor novato da Pacific Ten Conference.

Na súa segunda tempada fixo 8,2 puntos, e liderou ao seu equipo con 7,4 rebotes por partido. Iniciou moi ben o ano, xa que no seu primeiro partido logrou o seu récord persoal de anotación ante Brigham Young, anotando 24 puntos e capturando 11 rebotes, pero o seu xogo volveuse intermitente, combinando boas actuacións con outras mediocres. O seu equipo volveu disputar a Final Four, mais a súa achega non foi tan determinante como o ano anterior.

Xa na súa tempada "junior" o seu xogo resentiuse por culpa das lesións, que lle afastaron das pistas durante seis partidos. Aínda así conseguiu unha grande actuación na Final da NCAA ante Memphis, logrando 13 puntos e 12 rebotes, que non impediron a derrota do seu equipo. No seu tres tempadas na NCAA promedió 8,7 puntos e 7,3 rebotes por partido. O 16 de xuño de 2008 anunciou a súa intención de renunciar ao seu último ano como universitario, presentándose ao Draft da NBA. Tras 34 anos, Mbah a Moute converteuse no primeiro xogador dos *Bruins* en disputar tres Final Four consecutivas, despois de que o lograsen nos anos 70 Bill Walton, Jamaal Wilkes e Greg Lee. Andre Hutson e Charlie Bell, de Michigan State, foron os outros dous xogadores que o lograron ao longo da historia da competición universitaria.

### Profesional

Foi elixido na trixésimo sétima posición, na segunda rolda do Draft de 2008 por Milwaukee Bucks, equipo co que formou un contrato multianual o 8 de xullo dese mesmo ano. Disputou cinco partidos da liga de Verán que se desenvolveu en Las Vegas, facendo 9,0 puntos e 6,6 rebotes por partido. Ao final da tempada 2008-09 fixo 7,2 puntos e 5,9 rebotes por partido en 82 encontros, nos cales saíu en 52 coma titular.

O 12 de xullo de 2013, Mbah a Moute foi traspasado ós Sacramento Kings.

O 26 de novembro de 2013, Mbah a Moute foi traspasado ós Minnesota Timberwolves a cambio de Derrick Williams..

O 23 de agosto de 2014, completouse un traspaso entre os Timberwolves, os Cleveland Cavaliers e os Philadelphia 76ers. Como parte do acordo, Mbah a Moute e Alexey Shved foron traspasados ós 76ers, xunto a unha elección da primeira rolda do Draft de 2015 de Cleveland. Os Cavaliers recibiron a Kevin Love de Minnesota, e os Timberwolves recibiron a Andrew Wiggins e Anthony Bennett de Cleveland, e a Thaddeus Young dos Sixers.

Notas
-----

1. ↑  "Cameroon calling". *Daily Bruin*. Consultado o 2022-12-12.
2. 1 2 3  "Luc Mbah a Moute Prospect Profile". Arquivado dende o orixinal o 06 de setembro de 2010. Consultado o 09 de abril de 2010.
3. ↑  UCLA vs. Oregon - Box Score - January 26, 2006
4. ↑  LSU vs. UCLA - Box Score - April 01, 2006
5. ↑  Brigham Young vs. UCLA - Box Score - November 15, 2006
6. ↑  UCLA vs. Memphis - Box Score - April 05, 2008
7. ↑  Ficha de Mbah a Moute en TDR
8. ↑  "Luc Richard Mbah a Moute to Remain in NBA Draft". Arquivado dende o orixinal o 18 de agosto de 2008. Consultado o 09 de abril de 2010.
9. ↑  Bucks Sign Second Round Pick Luc Richard Mbah a Moute
10. ↑  "Ficha de Mbah a Moute nas ligas de verán". Arquivado dende o orixinal o 25 de agosto de 2008. Consultado o 09 de abril de 2010.
11. ↑  KINGS ACQUIRE LUC MBAH A MOUTE
12. ↑  "Wolves Acquire Luc Mbah a Moute from Sacramento". *NBA.com*. Turner Sports Interactive, Inc. 25 de outubro de 2013. Consultado o 26 de novembro de 2013.
13. ↑  "Philadelphia 76ers Acquire 2015 First-round Pick From Minnesota". *NBA.com*. Turner Sports Interactive, Inc. 23 de agosto de 2014. Consultado o 23 de agosto de 2014.

Véxase tamén
------------

### Ligazóns externas

* Perfil en NBA.com *(en inglés)*
* Estatísticas en Basketball-Reference.com Arquivado 05 de decembro de 2010 en Wayback Machine. *(en inglés)*
* Perfil en DraftExpress.com *(en inglés)*

| * v
* c
* e
Draft da NBA 2008 |
| --- |
| Primeira Rolda | 
* Derrick Rose
* Michael Beasley
* O. J. Mayo
* Russell Westbrook
* Kevin Love
* Danilo Gallinari
* Eric Gordon
* Joe Alexander
* D. J. Augustin
* Brook Lopez
* Jerryd Bayless
* Jason Thompson
* Brandon Rush
* Anthony Randolph
* Robin Lopez
* Marreese Speights
* Roy Hibbert
* JaVale McGee
* J. J. Hickson
* Alexis Ajinça
* Ryan Anderson
* Courtney Lee
* Kosta Koufos
* Serge Ibaka
* Nicolas Batum
* George Hill
* Darrell Arthur
* Donté Greene
* D. J. White
* J.R. Giddens

 |
| Segunda Rolda | 
* Nikola Peković
* Walter Sharpe
* Joey Dorsey
* Mario Chalmers
* DeAndre Jordan
* Ömer Aşık
* Luc Mbah a Moute
* Kyle Weaver
* Sonny Weems
* Chris Douglas-Roberts
* Nathan Jawai
* Sean Singletary
* Patrick Ewing, Jr.
* Ante Tomić
* Goran Dragić
* Trent Plaisted
* Henry Walker
* Malik Hairston
* Richard Hendrix
* DeVon Hardin
* Shan Foster
* Darnell Jackson
* Tadija Dragićević
* Maarty Leunen
* Mike Taylor
* Sasha Kaun
* James Gist
* Joe Crawford
* Deron Washington
* Semih Erden

 |

|  |  |
| --- | --- |
| Control de autoridades | 
* Wd: Q717532
* Basketball-Reference: mbahalu01
* ESPN: 3451
* FIBA: 65158
* NBA: 201601

 |